title: Επέκταση λειτουργικού κύκλου ζωής – Προοπτικές δεύτερης ζωής πλαστικού και γυαλιού
title: Functional life cycle extension – Second life prospects for plastic and glass
titleType: AlternativeTitle
Creators: name: Κωτσαλά, Κωσταντίνα
Publisher: name: Πανεπιστήμιο Δυτικής Αττικής
Year: 2024
Subjects: Πλαστικά
Γυαλιά
Κυκλική οικονομία
Δεύτερη ζωή υλικών
Επαναχρησιμοποίηση

description: Στην παρούσα διπλωματική εργασία αναπτύχθηκε η επέκταση του λειτουργικού κύκλου ζωής του πλαστικού και του γυαλιού καθώς και οι προοπτικές δεύτερης ζωής που αφορά την περιβαλλοντική, τεχνολογική και οικονομική απόδοση αυτών των υλικών. Αρχικά, γίνεται αναφορά της κυκλικής οικονομίας και τη διαμόρφωση του μοντέλου αυτού, καθώς και την ανάγκη της χρήσης του. Έπειτα αναλύονται οι στόχοι που έχει θέσει η ΕΕ και η Ελλάδα για την αντιμετώπιση του προβλήματος των απορριμμάτων πλαστικού και γυαλιού για την ανακύκλωση των υλικών αυτών. Με την επέκταση του λειτουργικού κύκλου ζωής των υλικών αυτών δόθηκε βάση στη δεύτερη ζωή μέσω την ανακύκλωσης, της αλλαγής χρήσης και των καινοτόμων διαδικασιών μειώνοντας την ανάγκη για νέους πόρους και μετριάζοντας τα απόβλητα. Τέλος, αναλύεται η οικονομική αποδοτικότητα των μεθόδων ανακύκλωσης για τη δεύτερη ζωή του πλαστικού και του γυαλιού. Από την ενδεικτική τεχνοοικονομική ανάλυση που έγινε για τον σκοπό της εργασίας, συμπεραίνεται ότι είναι οικονομικά αποδοτικές, με μικρό χρόνο απόσβεσης. Η δεύτερη ζωή των υλικών αυτών αφορά τη δυνατότητα ανακύκλωσης και επαναχρησιμοποίησης τους προκειμένου να μειωθεί η περιβαλλοντική τους επίπτωση και να εξοικονομηθούν φυσικοί πόροι. Τα πλαστικά, προέρχονται από ορυκτά καύσιμα όπου δημιουργούν σημαντικές οικολογικές ανησυχίες λόγω του μεγάλου χρόνου υποβάθμισής τους και της συμβολής τους στη ρύπανση. Με την ανακύκλωση και τη μετατροπή των χρησιμοποιημένων πλαστικών σε νέα προϊόντα, οι βιομηχανίες μπορούν να συμβάλλουν στον περιορισμό των πλαστικών απορριμμάτων και στη μείωση των εκπομπών αερίων του θερμοκηπίου που σχετίζονται με την παραγωγή πλαστικών. Το γυαλί, σε αντίθεση με το πλαστικό, είναι πλήρως ανακυκλώσιμο χωρίς υποβάθμιση της ποιότητας, επιτρέποντάς του να ανακατασκευάζεται συνεχώς σε νέα προϊόντα. Η ανακύκλωση γυαλιού εξοικονομεί ενέργεια, πρώτες ύλες και μειώνει τις εκπομπές καθώς η δημιουργία γυαλιού από ανακυκλωμένα υλικά απαιτεί λιγότερη θερμότητα από την παραγωγή του από πρώτες ύλες. Οι εφαρμογές της δεύτερης ζωής του γυαλιού και του πλαστικού περιλαμβάνουν προηγμένες μεθόδους ανακύκλωσης, όπως η χημική ανακύκλωση για τα πλαστικά και τα συστήματα κλειστού βρόγχου για το γυαλί. Η δυνατότητα δεύτερης ζωής για τα υλικά αυτά περιλαμβάνει επίσης την ανάπτυξη αγορών για ανακυκλωμένα προϊόντα, την προώθηση πολιτικών κυκλικής οικονομίας και την αύξηση της ευαισθητοποίησης των καταναλωτών. Οι καινοτομίες στην τεχνολογία ανακύκλωσης, οι υποστηρικτικοί κυβερνητικοί κανονισμοί και οι συνεργασίες μεταξύ των επιχειρήσεων είναι ζωτικής σημασίας για τη δημιουργία μιας βιώσιμης υποδομής για επαναχρησιμοποίηση υλικών. Η επέκταση αυτών των προσπαθειών μπορεί να βοηθήσει στη μείωση του περιβαλλοντικού κόστους, στη διατήρηση των πόρων και στην παροχή οικονομικών ευκαιριών στους τομείς της ανακύκλωσης και της μεταποίησης.